Άγνωστοι εισέβαλαν σε ένα εκλογικό κέντρο στα Εξάρχεια και έκλεψαν μία κάλπη.

Σύμφωνα με τις πρώτες πληροφορίες, στο 33ο εκλογικό κέντρο στην οδό Κωλέττη 34 εισέβαλαν τέσσερα άτομα που κρατούσαν βαριοπούλες, έσπασαν την κάλπη και προκάλεσαν υλικές ζημιές.

Στη συνέχεια πήραν την κάλπη και έφυγαν πετώντας καπνογόνα. Στην περιοχή υπάρχει μεγάλη κινητοποίηση της αστυνομίας για τον εντοπισμό των δραστών και την εύρεση της κάλπης.

Πληροφορίες αναφέρουν ότι άγνωστοι έβαλαν φωτιά στην κάλπη. Σε περίπτωση που οι πληροφορίες αυτές επιβεβαιωθούν, τότε η εκλογική διαδικασία θα πρέπει να επαναληφθεί στο συγκεκριμένο εκλογικό τμήμα την επόμενη εβδομάδα.

Οι αστυνομικές δυνάμεις υπό τις οδηγίες του Αστυνομικού Διευθυντή, ο οποίος βρέθηκε στο εν λόγω εκλογικό κέντρο, συνοδεύσαν κάποιους από τους μάρτυρες στα αυτοκίνητά τους.

«Τέσσερα άτομα ήρθαν, πήραν την κάλπη», είπε αυτόπτης μαρτυρίας που εργάζεται στην περιοχή.

Παράλληλα, επίθεση εξαπολύθηκε και σε ένα άλλο εκλογικό κέντρο στην περιοχή. Άγνωστοι πέταξαν πέτρες σε εκλογικό κέντρο στη συμβολή των οδών Αραχώβης και Μπενάκη.

Αυτή την ώρα κουκουλοφόροι και αντιεξουσιαστές έχουν συγκεντρωθεί στην Καλλιδρομίου.

Δείτε όλες τις εξελίξεις για τις Εθνικές Εκλογές 2019 στο liveblog του CNN Greece